text: خواتین کی سلامتی کے معاملے میں وزیر داخلہ نے کہا کہ نابالغوں کی عصمت دری کے معاملات میں مرتکبین کو سزائے موت دینے کیلئے ترامیم کی گئی ہیں۔ جہاں تک مرکز اور ریاستو ں کے مابین تعلقات کی بات ہے، جناب راجناتھ سنگھ نے کہا کہ ہم نے پنچھی کمیشن رپورٹ کے پس منظر میں تمام تر 273 سفارشات پر گفت وشنید کا جید عمل مکمل کیا ہے۔ املاک دشمناں ایکٹ میں عرصے سے التوا میں پڑی ہوئی ترامیم کو بھی عمل میں لایا گیا ہے اور ان تمام اقدامات کے نتیجے میں حکومت کو 1,00,000 کروڑ روپئے سے زائد کے دشمن اثاثوں پر کنٹرول حاصل ہوگیا ہے۔